Тоқаев Еуропадағы қауіпсіздік және ынтымақтастық ұйымының төрағасымен кездесті
"Тоқаев Еуропадағы қауіпсіздік және ынтымақтастық ұйымының төрағасымен кездесті" | "https://abai.kz/post/88617"
TITLE: Тоқаев Еуропадағы қауіпсіздік және ынтымақтастық ұйымының төрағасымен кездесті
URL: https://abai.kz/post/88617
META: "Тоқаев Еуропадағы қауіпсіздік және ынтымақтастық ұйымының төрағасымен кездесті" | "https://abai.kz/post/88617"
DATE: 08.04.2019
AUTHOR(s): Abai.kz
TOTAL WORDS: 146
TEXT: Қазақстан Президенті Еуропадағы қауіпсіздік және ынтымақтастық ұйымының төрағасы Мирослав Лайчакпен кездесті. Бұл туралы Ақорданың ресми сайты хабарлады. Қасым-Жомарт Тоқаев Қазақстанның сыртқы саясатының бейбітшілдік сипатын атап өтіп, еліміздің халықаралық ұйымдармен арадағы сындарлы ынтымақтастыққа адал екенін айтты. – Сіздің Словакияның Сыртқы істер министрі әрі Еуропадағы қауіпсіздік және ынтымақтастық ұйымының қазіргі төрағасы ретінде Нұр-Сұлтан қаласына келгеніңізге қуаныштымын, – деді Мемлекет басшысы. Халықаралық ұйым жетекшісі ЕҚЫҰ-ның мақсаты қақтығыстардың алдын алу, қауіпсіздікті қамтамасыз ету, жан-жақты тиімді ынтымақтастық орнату екенін атап өтті, сондай-ақ Қазақстанның халықаралық дағдарыстарды реттеудегі стратегиялық рөліне ерекше тоқталды. – Мені және делегациямызды қабылдауға уақыт тапқаныңыз үшін Сізге алғыс айтамын. Мүмкіндікті пайдалана отырып, Президент лауазымына кірісуіңізбен құттықтаймын, сондай-ақ Сізге және еліңізге зор табыс тілеймін. Еуропадағы қауіпсіздік және ынтымақтастық ұйымының төрағасы ретінде Қазақстанға келгеніме қуаныштымын, – деді Мирослав Лайчак. Кездесу аясында тараптар күн тәртібіндегі өңірлік және халықаралық өзекті мәселелерді талқылап, Қазақстан Республикасының Еуропадағы қауіпсіздік және ынтымақтастық ұйымымен ықпалдастығының перспективаларына тоқталды. Abai.kz
